ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 4/2561เรื่อง ข้อกําหนดเพิ่มเติมที่เกี่ยวข้องกับการเสนอขาย หน่วยของโครงการจัดการลงทุนต่างประเทศ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 72 และมาตรา 81 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และข้อ 11 แห่งประกาศคณะกรรมการกํากับตลาดทุน ที่ ทจ. 4/25612เรื่อง ข้อกําหนด เกี่ยวกับการเสนอขายหน่วยของโครงการจัดการลงทุนต่างประเทศ ลงวันที่ 17 มกราคม พ.ศ. 2561สํานักงานออกประกาศไว้ดังต่อไปนี้ข้อ ๑ ให้ยกเลิก (1) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 1/2554 เรื่อง การตรวจสอบและการเปิดเผยรายชื่อหน่วยของอีทีเอฟต่างประเทศและการขอจัดสรรวงเงินสําหรับหน่วยของอีทีเอฟต่างประเทศ ลงวันที่ 4 มกราคม พ.ศ. 2554 (2) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สอ. 62/2559 เรื่อง การตรวจสอบและการเปิดเผยรายชื่อหน่วยของโครงการจัดการลงทุนต่างประเทศ ลงวันที่ 27 ธันวาคม พ.ศ. 2559ข้อ ๒ ประกาศนี้เป็นข้อกําหนดเพิ่มเติมในเรื่องดังต่อไปนี้ เพื่อใช้ประกอบกับข้อกําหนดตามประกาศคณะกรรมการกํากับตลาดทุนว่าด้วยข้อกําหนดเกี่ยวกับการเสนอขายหน่วยของโครงการจัดการลงทุนต่างประเทศ (1) แบบคําขออนุญาตเสนอขายหน่วยของโครงการจัดการลงทุนต่างประเทศและการยื่นเอกสารหลักฐานประกอบคําขออนุญาต ตามหมวด 1 (2) ข้อกําหนดเกี่ยวกับร่างหนังสือชี้ชวน ตามหมวด 2 (3) การรายงานผลการขายหน่วยของโครงการจัดการลงทุนต่างประเทศต่อผู้ลงทุนในประเทศไทย ตามหมวด 3 หมวด ๑ แบบคําขออนุญาตเสนอขายหน่วยของโครงการจัดการลงทุนต่างประเทศ และการยื่นเอกสารหลักฐานประกอบคําขออนุญาต \_\_\_\_\_\_\_\_\_\_\_\_\_\_\_\_ข้อ ๓ ให้ผู้รับผิดชอบในการดําเนินการที่ประสงค์จะเสนอขายหน่วยของโครงการจัดการลงทุนต่างประเทศยื่นคําขออนุญาตพร้อมเอกสารหลักฐานประกอบคําขออนุญาตต่อสํานักงาน ตามหลักเกณฑ์ดังต่อไปนี้ (1) กรณีเป็นการเสนอขายหน่วยของโครงการจัดการลงทุนกลุ่มอาเซียนแก่ผู้ลงทุนสถาบัน ผู้ลงทุนรายใหญ่พิเศษ ผู้ลงทุนรายใหญ่ หรือผู้มีเงินลงทุนสูง ให้เป็นไปตามหลักเกณฑ์ในข้อ 4 (2) กรณีเป็นการเสนอขายหน่วยของโครงการจัดการลงทุนกลุ่มอาเซียนแก่ผู้ลงทุนทั่วไปให้เป็นไปตามหลักเกณฑ์ในข้อ 5 (3) กรณีเป็นการเสนอขายหน่วยของโครงการจัดการลงทุนในเอเชียภายใต้กรอบเอเปคให้เป็นไปตามหลักเกณฑ์ในข้อ 6 (4) กรณีเป็นการเสนอขายหน่วยของอีทีเอฟต่างประเทศ ให้เป็นไปตามหลักเกณฑ์ในข้อ 7 ในกรณีที่มีเหตุจําเป็นและสมควรหรือมีข้อจํากัดตามกฎหมายอื่นที่ทําให้ผู้รับผิดชอบในการดําเนินการไม่สามารถจัดส่งข้อมูลหรือเอกสารหลักฐานประกอบคําขออนุญาตตามประกาศนี้บางรายการ ผู้รับผิดชอบในการดําเนินการอาจขอผ่อนผันการจัดส่งข้อมูลหรือเอกสารหลักฐานดังกล่าวได้ ในการพิจารณาผ่อนผันตามวรรคสอง สํานักงานจะคํานึงถึงความจําเป็นในการส่งข้อมูลหรือเอกสารหลักฐานที่ขอผ่อนผัน หรือมาตรการอื่นที่เพียงพอและสามารถทดแทนการส่งข้อมูลหรือเอกสารหลักฐานดังกล่าวประกอบด้วยข้อ ๔ การเสนอขายหน่วยของโครงการจัดการลงทุนกลุ่มอาเซียนแก่ผู้ลงทุนสถาบัน ผู้ลงทุนรายใหญ่พิเศษ ผู้ลงทุนรายใหญ่ หรือผู้มีเงินลงทุนสูง ให้ผู้ขออนุญาตยื่นเอกสารหลักฐานดังต่อไปนี้ (1) คําขออนุญาตเสนอขายหน่วยของโครงการจัดการลงทุนกลุ่มอาเซียนแก่ผู้ลงทุนสถาบัน ผู้ลงทุนรายใหญ่พิเศษ ผู้ลงทุนรายใหญ่ หรือผู้มีเงินลงทุนสูง ตามแบบ 35 - NRI CIS ที่จัดไว้บนเว็บไซต์ของสํานักงาน (2) เอกสารซึ่งมีรายละเอียดเกี่ยวกับโครงการจัดการลงทุนกลุ่มอาเซียนที่จะเสนอขายหน่วย โดยเอกสารดังกล่าวต้องมีลักษณะเดียวกับแบบและรายการที่กําหนดไว้ในแบบแสดงรายการข้อมูลตามประกาศคณะกรรมการกํากับตลาดทุนว่าด้วยข้อกําหนดเกี่ยวกับการเสนอขายหน่วยของโครงการจัดการลงทุนต่างประเทศ ในกรณีที่ผู้ขออนุญาตยื่นแบบแสดงรายการข้อมูลและร่างหนังสือชี้ชวนมาพร้อมกับการยื่นคําขออนุญาต ให้ถือว่าแบบแสดงรายการข้อมูลที่ยื่นมานั้น เป็นเอกสารหลักฐานประกอบคําขออนุญาตที่ผู้ขออนุญาตยื่นไว้ตามวรรคหนึ่งแล้ว (3) เอกสารที่แสดงว่าโครงการจัดการลงทุนกลุ่มอาเซียนได้จัดตั้งขึ้นโดยชอบด้วยกฎหมายของประเทศที่หน่วยงานกํากับดูแลหลักตั้งอยู่ (4) หนังสือแต่งตั้งบริษัทนายหน้าเพื่อทําหน้าที่เป็นตัวแทนที่รับผิดชอบในการซื้อขายหน่วยของโครงการจัดการลงทุนกลุ่มอาเซียนในประเทศไทย และหนังสือแต่งตั้งตัวแทน (local representative) ในประเทศไทยของผู้รับผิดชอบในการดําเนินการที่กําหนดหน้าที่ตามประกาศคณะกรรมการกํากับตลาดทุนว่าด้วยข้อกําหนดเกี่ยวกับการเสนอขายหน่วยของโครงการจัดการลงทุนต่างประเทศ (5) เอกสารที่แสดงว่าโครงการจัดการลงทุนกลุ่มอาเซียนเป็นไปตามหลักเกณฑ์ข้อ 14(5) และ (6) แห่งประกาศคณะกรรมการกํากับตลาดทุนว่าด้วยข้อกําหนดเกี่ยวกับการเสนอขายหน่วยของโครงการจัดการลงทุนต่างประเทศ (6) เอกสารเปรียบเทียบระหว่างกฎเกณฑ์การจัดการโครงการจัดการลงทุนกลุ่มอาเซียนตามกฎหมายหรือกฎเกณฑ์ของประเทศที่หน่วยงานกํากับดูแลหลักตั้งอยู่กับกฎเกณฑ์ที่เกี่ยวข้องกับการจัดการกองทุนรวมที่ออกตามมาตรา 117ข้อ ๕ การเสนอขายหน่วยของโครงการจัดการลงทุนกลุ่มอาเซียนแก่ผู้ลงทุนทั่วไป ให้ผู้ขออนุญาตยื่นเอกสารหลักฐานดังต่อไปนี้ (1) คําขออนุญาตเสนอขายหน่วยของโครงการจัดการลงทุนกลุ่มอาเซียนแก่ผู้ลงทุนทั่วไป ตามแบบ 35 - retail ASEAN CIS ที่จัดไว้บนเว็บไซต์ของสํานักงาน (2) เอกสารตามข้อ 4(2) (3) และ (4) ข้อ ๖ การเสนอขายหน่วยของโครงการจัดการลงทุนในเอเชียภายใต้กรอบเอเปค ให้ผู้ขออนุญาตยื่นเอกสารหลักฐานดังต่อไปนี้ (1) คําขออนุญาตเสนอขายหน่วยของโครงการจัดการลงทุนในเอเชียภายใต้กรอบเอเปค ตามแบบ 35 - ARFP CIS ที่จัดไว้บนเว็บไซต์ของสํานักงาน (2) เอกสารซึ่งมีรายละเอียดเกี่ยวกับโครงการจัดการลงทุนในเอเชียภายใต้กรอบเอเปคที่จะเสนอขายหน่วย โดยเอกสารดังกล่าวต้องมีลักษณะเดียวกับแบบและรายการที่กําหนดไว้ในแบบแสดงรายการข้อมูลตามประกาศคณะกรรมการกํากับตลาดทุนว่าด้วยข้อกําหนดเกี่ยวกับการเสนอขายหน่วยของโครงการจัดการลงทุนต่างประเทศ ในกรณีที่ผู้ขออนุญาตยื่นแบบแสดงรายการข้อมูลและร่างหนังสือชี้ชวนมาพร้อมกับการยื่นคําขออนุญาต ให้ถือว่าแบบแสดงรายการข้อมูลที่ยื่นมานั้นเป็นเอกสารหลักฐานประกอบคําขออนุญาตที่ผู้ขออนุญาตยื่นไว้ตามวรรคหนึ่งแล้ว (3) เอกสารที่แสดงว่าโครงการจัดการลงทุนในเอเชียภายใต้กรอบเอเปคได้จัดตั้งขึ้นโดยชอบด้วยกฎหมายของประเทศที่หน่วยงานกํากับดูแลหลักตั้งอยู่ (4) หนังสือแต่งตั้งบริษัทนายหน้าเพื่อทําหน้าที่เป็นตัวแทนที่รับผิดชอบในการซื้อขายหน่วยของโครงการจัดการลงทุนในเอเชียภายใต้กรอบเอเปค ในประเทศไทย และหนังสือแต่งตั้งตัวแทน (local representative) ในประเทศไทยของผู้รับผิดชอบในการดําเนินการที่กําหนดหน้าที่ตามประกาศคณะกรรมการกํากับตลาดทุนว่าด้วยข้อกําหนดเกี่ยวกับการเสนอขายหน่วยของโครงการจัดการลงทุนต่างประเทศข้อ ๗ การเสนอขายหน่วยของอีทีเอฟต่างประเทศ ให้ผู้ขออนุญาตยื่นเอกสารหลักฐานดังต่อไปนี้ (1) คําขออนุญาตเสนอขายหน่วยของอีทีเอฟต่างประเทศ ตามแบบ 35 - foreign ETF ที่จัดไว้บนเว็บไซต์ของสํานักงาน (2) เอกสารซึ่งมีรายละเอียดเกี่ยวกับอีทีเอฟต่างประเทศที่จะเสนอขายหน่วย โดยเอกสารดังกล่าวต้องมีลักษณะเดียวกับแบบและรายการที่กําหนดไว้ในแบบแสดงรายการข้อมูลตามประกาศคณะกรรมการกํากับตลาดทุนว่าด้วยข้อกําหนดเกี่ยวกับการเสนอขายหน่วยของโครงการจัดการลงทุนต่างประเทศ ในกรณีที่ผู้ขออนุญาตยื่นแบบแสดงรายการข้อมูลและร่างหนังสือชี้ชวนมาพร้อมกับการยื่นคําขออนุญาต ให้ถือว่าแบบแสดงรายการข้อมูลที่ยื่นมานั้นเป็นเอกสารหลักฐานประกอบคําขออนุญาตที่ผู้ขออนุญาตยื่นไว้ตามวรรคหนึ่งแล้ว (3) เอกสารการจัดตั้งอีทีเอฟต่างประเทศดังนี้ (ก) กรณีที่อีทีเอฟต่างประเทศเป็นบริษัท ให้ยื่นหนังสือบริคณห์สนธิและข้อบังคับของบริษัท หรือเอกสารการจัดตั้งบริษัทตามกฎหมายของประเทศที่อีทีเอฟต่างประเทศนั้นจัดตั้งขึ้น (ข) กรณีที่อีทีเอฟต่างประเทศเป็นทรัสต์ ให้ยื่นสัญญาก่อตั้งทรัสต์ (4) หนังสือแต่งตั้งตัวแทน (local representative) ในประเทศไทยของผู้รับผิดชอบในการดําเนินการที่กําหนดหน้าที่ตามประกาศคณะกรรมการกํากับตลาดทุนว่าด้วยข้อกําหนดเกี่ยวกับการเสนอขายหน่วยของโครงการจัดการลงทุนต่างประเทศหมวด ๒ ข้อกําหนดเกี่ยวกับร่างหนังสือชี้ชวน \_\_\_\_\_\_\_\_\_\_\_\_\_\_\_\_ข้อ ๘ แบบของร่างหนังสือชี้ชวนที่ผู้เสนอขายหน่วยของโครงการจัดการลงทุนต่างประเทศต้องยื่นต่อสํานักงาน ให้อนุโลมใช้ตามหลักเกณฑ์ที่กําหนดเกี่ยวกับการยื่นแบบแสดงรายการข้อมูลการเสนอขายหน่วยของโครงการจัดการลงทุนต่างประเทศตามประกาศ คณะกรรมการกํากับตลาดทุนว่าด้วยข้อกําหนดเกี่ยวกับการเสนอขายหน่วยของโครงการจัดการลงทุนต่างประเทศหมวด ๓ การรายงานผลการขายหน่วยของโครงการจัดการลงทุนต่างประเทศ ต่อผู้ลงทุนในประเทศไทย \_\_\_\_\_\_\_\_\_\_\_\_\_\_\_\_ข้อ ๙ ให้ผู้เสนอขายหน่วยของโครงการจัดการลงทุนต่างประเทศรายงานผลการขายหน่วยของโครงการจัดการลงทุนต่างประเทศต่อผู้ลงทุนในประเทศไทยต่อสํานักงานภายใน 45 วันนับแต่วันสุดท้ายของแต่ละปีปฏิทินที่มีการเสนอขาย ทั้งนี้ ตามหลักเกณฑ์และวิธีการที่จัดไว้บนเว็บไซต์ของสํานักงานข้อ ๑๐ ในกรณีมีเหตุจําเป็นทําให้ผู้เสนอขายหน่วยของโครงการจัดการลงทุนต่างประเทศไม่สามารถรายงานผลการขายหลักทรัพย์ตามข้อ 9 ต่อสํานักงานภายในระยะเวลาที่กําหนด ผู้เสนอขายหน่วยของโครงการจัดการลงทุนต่างประเทศนั้นอาจขอผ่อนผันการรายงานดังกล่าว โดยต้องทําเป็นหนังสือถึงสํานักงานก่อนวันครบระยะเวลาที่กําหนด พร้อมทั้งชี้แจงเหตุผลในการขอผ่อนผันและแจ้งกําหนดระยะเวลาที่จะส่งรายงานนั้น และในกรณีที่สํานักงานพิจารณาแล้วเห็นว่าคําขอดังกล่าวมีเหตุจําเป็นและสมควร สํานักงานอาจผ่อนผันกําหนดระยะเวลาการส่งแบบรายงานดังกล่าวได้ข้อ ๑๑ ประกาศนี้ให้ใช้บังคับตั้งแต่วันที่ 16 กุมภาพันธ์ พ.ศ. 2561 เป็นต้นไปผู้มีอํานาจลงนาม - ประกาศ ณ วันที่ 17 มกราคม พ.ศ. 2561 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์